Kunda Ühisgümnaasium

Kunda Ühisgümnaasium on gümnaasium Lääne-Virumaal Kunda linnas aadressil Kasemäe tänav 22. Kool asutati 1. septembril 2001. aastal eesti õppekeelega Kunda 1. Keskkooli ja vene õppekeelega Kunda 2. Keskkooli ühendamisel. Aastatel 2001–2014 tegutses kool kakskeelsena, õppetöö toimus eesti ja vene keeles. 2014. aastast vene õppekeelega klassid suleti, kuid vene kodukeelega õpilastele võimaldatakse I kooliastmes (1.–3. klass) õppimist keelekümbluse õpperühmas. 1786. aasta: Kunda külasse asutati esimene rahvakool, millele andis algtõuke Viru-Nigula pastor Gabriel Kemple. Kooli õpetajateks valiti 20 hea lugemisoskusega noormeest ja naist, kes pidasid kooli oma talutaredes. 1864. aasta: 15. oktoobril hakkas Kunda vallakool tegutsema kivimajas, mis praegu on Kunda külaseltsi kodu. Hoone rajamist rahastas Kunda mõis ja hiljem oli see mõisa ning Kunda valla ühisel ülalpidamisel. 1872. aasta: Tsemendivabrik alustas alustas pideva tootmisega, mis viis vabriku laienemiseni ja suurendas tööliste ning kooliealiste laste arvu, tekitades vajaduse uue kooli järele. 1893. aasta: Tsemendivabriku valitsus avas ametnike lastele saksakeelse elementaarkooli, mille õpetajaks oli Johann Sehwers. 1985. aasta november: Jaan Speek, Tartu Õpetajate Seminari taustaga, hakkas Kunda jõe parempoolsel kaldal asuvas ühekordses kivimajas tööliste lapsi õpetama. Speeki enda sõnul algas kooli tegevus 27. novembril, mida tähistatakse nüüd kooli sünnipäevana. Tööliskooli esimene õpetaja Johann Thomson kirjeldas kooli algusaasta olusid, kus ta pidi alustama väga viletsates tingimustes. Ta nõudis vabrikuvalitsuselt tahvli, koolipingid ja õppematerjalide hankimist, kuid tema nõudmisi ignoreeriti. 1906. aasta: Kool sai juurdeehituse ja teise õpetaja, Peeter Siiaku, kes oli samuti lõpetanud Tartu Õpetajate Seminari. Tööliste laste kool (Port-Kunda ministeeriumikool) ja saksa kool ühendati Kunda alevi algkooliks. 1923. aasta: Ruumipuuduse tõttu otsustas alevivalitsus ehitada uue koolimaja, kuid see valmis alles aastal 1933. 1931: Kunda Noorsoo Kasvatuse Seltsi eestvedamisel valmis rahvamaja, mille avaaktus toimus 6. aprillil 1931. aastal. Esimese rahvamaja kõrvale ehitati kahekorruseline koolimaja, mis valmis 1934. aastal  ja alustas tegevust kuueklassilise algkoolina. 1937: Kunda algkool oli juba hästi toimiv haridusasutus. 1947: Kunda algkool muudeti keskkooliks. Eesti õppekeelega klassid kolisid uude hoonesse Kasemäe tänaval 1962. aastal. 1973: Vene õppekeelega kool nimetati Kunda 2. Keskkooliks ja töötas selles vormis kuni 2000. aastani. 2001: Kunda 1. Keskkool ja Kunda 2. Keskkool ühendati, mille tulemusel moodustus Kunda Ühisgümnaasium. Jaan Speek (1895-1930) Johannes Lohk (1930-1941) Juho Mardus (1941-1944) Gottfried Janno (1944-1945) Linda Orgus (1945-1946) August Martin (1946-1948) Irene Eessaar (1948-1949) Olga Tirman (1949-1950) Johannes Allikas (1950-1952) Kalju Viise (1952-1961) Pääro Metsand (1961-1967) Valdeko Arold (1967-1976) Jüri Vanajuur (1976-1982) Hartvig Lausma (1983-1995) Tõnu Valdma (1995-2002) Vello Sats (2003-2006) Olev Lipp (2007-2011) Henry Kallaste (2011-2013) Tiiu Millistfer (2014-2019) Kristi Aron (2020-2023) Hannes Mets (2023-...) Vapp on jagatud kolmeks osaks: kaks ülemist sektsiooni ja üks alumine sektsioon. Vasakul ülemises osas on täht “Ü”, paremal ülemises osas on täht “G”. Vapi keskel on avatud raamat. Raamatu all, vapi alumises osas, on kolm lainelist joont, mis viitavad veekogule. Raamatu keskel on kujutatud tõrvikut. Kunda Ühisgümnaasiumi tunnuslause on “Armastust - Austust - Arengut”. Kunda kooli laulu autorid on Marika Roosimägi, Kaie Aja, Tiina Steinberg. Ajavoogu ei peatada suuda me, kaugenev kooliaeg maha jääb meist. Alati oleme tõtlikult teel, kuid tagasi tuleme veel. Kundas kodune kool on mul Virumaa tuulisel kaldal. Siit minu tee algas sügisekuul, siia mu mõte mind toob. Kellahelin kõik jälle meelde toob, selles mu lapsepõlv, noorusaeg. Olen su nägu vist veidi, mu kool, mul meeles su tarkus ja hool. Kundas kodune kool on mul Virumaa tuulisel kaldal. Siit minu tee algas sügisekuul, siia mu mõte mind toob. Nii kui lustakast põnnist sirgub mees, väikestest rõõmudest kasvab suur. Toredaid päevi veel ootab meid ees, kuid alguste alguseks kool. Kundas kodune kool on mul Virumaa tuulisel kaldal. Siit minu tee algas sügisekuul, siia mu mõte mind toob. Kunda Ühisgümnaasiumi põhimäärus Kunda Ühisgümnaasiumi arengukava 2005–2015 Kunda Ühisgümnaasiumi põhikooli õppekava Kunda Ühisgümnaasiumi arengukava 2015–2017 ERR (31. august 2022). "Eesti kooliõpilaste arv kasvab jätkuvalt". ERR. Vaadatud 15. mail 2024. "Kunda Ühisgümnaasium - KOOLIPERE". www.kundakool.ee. Vaadatud 23. mail 2024. "[x] • Ajalugu - Viru-Nigula vald". viru-nigula.ee. Vaadatud 23. mail 2024. "Kunda Ühisgümnaasium - KOOLIST". www.kundakool.ee. Vaadatud 23. mail 2024. "Kunda Ühisgümnaasium - Kunda kool - armastust, austust ja arengut". www.kundakool.ee. Vaadatud 27. mail 2024. "Kunda Ühisgümnaasium - Kooli laul". www.kundakool.ee. Vaadatud 23. mail 2024. Kunda Ühisgümnaasiumi koduleht